 **Avdeling Grevling**  

**Dagsrytme** 

|  |
| --- |
| **O6.45 – Barnehagen åpner**  **O8.00- Frokost**  **08.30 – Frilek**  **09.30 - Samlingsstund**  **10.00 – Planlagt aktivitet/lekegruppe**  **11.30 – Lunsj**  **12.00 – Utelek**  **14.45 – Frukt**  **17.00 – Barnehagen stenger** |

****

**Ukeplan** **.**

**Vi gir ut 2 – ukers planer med en liten oppsummering av forrige periode. Her vil det også komme frem hvilke planer vi har og hva som skal skje.** **Vi gjør oppmerksom på at denne planen brukes som et arbeidsredskap og det kan skje endringer. I tillegg kan det henges opp nødvendig informasjon på tavla vår i garderoben, sammen med en oppsummering av dagen. Vi viser også frem bilder på tv`n vår i garderoben.**

|  |  |  |  |  |
| --- | --- | --- | --- | --- |
| **Mandag** | **tirsdag** | **Onsdag** | **torsdag** | **Fredag** |
| **Møtedag for ansatte.**  **Frilek/utelek** | **Tur dag for avdelingen** | **Førskoletrening**  **Småsteg** | **Førskoletrening**  **Småsteg**  **Varm mat** | **(eksperimenter, ha med dag, disco) Vil variere**  **Felles samling annenhver fredag kl. 10.00** |

**Barnegruppa** 

Dette barnehageåret starter Grevling avdelingen opp med 16 barn i alderen 3-6 år. Seks barn er født i 2013 og ti barn er født i 2014.

På Grevling er vi opptatt av at barna skal bli trygge på hverandre, føle samhold og tilhørighet til avdelingen og barnehagen. Vi tilrettelegger aktiviteter etter alder og utviklingsnivå og alle skal oppleve gleden av å mestre nye oppgaver. En fast dagsrytme, tilrettelagte aktiviteter og gode rutiner er viktig for å skape en forutsigbar hverdag for barna. Vi deler derfor ofte opp barnegruppa hvor de gjør ulike aktiviteter som lesing, rollelek, bord aktiviteter eller gå på tur. I år vil vi ha fokus på språk og lesing med barna I samlingsstunder vil barna bli kjent med flere ulike fortellinger/eventyr som er hentet fra **SNAKKEPAKKEN**. Snakkepakken består blant annet av mange ulike konkreter som støtter oppunder språket når vi forteller en historie. Bruk av snakkepakken gir økt fokus og bevissthet omkring språk og hva det er fornuftig å legge vekt på i språklig stimulering.

Gjenbruk, kildesortering og plukke søppel vil også være viktige temaer for oss dette året. Vi vil sammen med barna bli ennå mer oppmerksomme på hvordan vi kan ta vare på naturen vår og rydde opp i den. Vise barna at ved å gjøre litt kan faktisk bety så **mye**☺

Vi er også opptatt av å fremme sosial kompetanse blant barna. Vi skal ta dem på «fersken» i å gjøre gode ting mot hverandre. Vi roser positiv atferd og barna får også oppmerksomhet rundt dette. Vi voksne skriver ned det vi ser på hjerter som deles ut når alle hører på. 2014 barna vil også følge et opplegg som heter **SMÅSTEG.** Dette er et verktøy vi i barnehagen kan bruke sammen med barna for å fremme sosial kompetanse. Vi bruker skuespill, bamser, leker og aktiviteter for å snakke om viktige temaer som følelser, hvordan vi lytter til hverandre, venter på tur osv.

Leken er viktigst av alt! Derfor er vi opptatt av å skape gode lekemiljøer for barna. Vi endrer oss sammen med barna og lytter til deres innspill på hva de liker å gjøre. På avdelingen nå har vi blant annet, bilkrok, utkledningstøy, butikk, spill, tepper, byggeklosser og dyr.

**Førskolegruppa** 

Førskolegruppa består av de barna som begynner i 1. klasse høsten 2019. Gjennom dette barnehageåret skal vi jobbe med skoleforberedende aktiviteter og legge til rette for at overgangen mellom barnehage og skole blir så mild som mulig. I år har vi valgt å bruke 2 faste dager på tilrettelagt førskoletrening. Disse dagene har vi gjerne en samling hvor vi prater sammen og en planlagt aktivitet i forhold til tema vi jobber med.

Det vil bli gym på Folkestad skole hver mandag i oktober, november, januar, februar og mars.

I år vil også førskolebarna få være med på vanntilvenning på Røyken badet. Dette er et tilbud fra Hurum Kommune og barna vil få 5 turer med drosje hit i løpet av året.

Vi er først og fremst opptatt av at alle er trygge på seg selv og har det bra i barnehagen. Det er viktig å kjenne sine egne begrensninger og vise respekt på andres grenser. Vi har alltid fokus på sosial kompetanse og fremmer positiv atferd i hverdagen. I tillegg jobber vi med selvstendighets trening, det å vente på tur, lytte til hverandre, ta i mot og følge beskjeder, bordskikk og hygiene. Vi oppfordrer også dere der hjemme til å være bevisste på dette.

**Overgang barnehage- skole** 

Det er store ulikheter mellom barnehage og skole. For at overgangen til en ny tilværelse skal gå så «smertefritt» som mulig for barna, arbeider vi med å forberede barna til skolestart. Dette gjøres via aktiviteter i barnehagen og et felles samarbeidsprosjekt med barnehagene og grunnskolene i Hurum kommune. Det er utarbeidet egne rutiner for dette samarbeidet. Disse vil gjennomgås på eget foreldremøte for de dette gjelder.